CELEX: C2007/269/14
Language: et
Date: 2007-11-10 00:00:00
Title: Kohtuasi C-307/05: Euroopa Kohtu (teine koda) 13. septembri 2007 . aasta otsus (Juzgado de lo Social de San Sebastián'i (Hispaania) eelotsusetaotlus) — Yolanda Del Cerro Alonso versus Osakidetza (Servicio Vasco de Salud) (Direktiiv 1999/70/EÜ — Tähtajalist tööd käsitleva raamkokkuleppe klausel 4 — Mittediskrimineerimise põhimõte — Töötingimuste mõiste — Lisatasu teenistusaastate eest — Hõlmamine — Erinevat kohtlemist õigustavad objektiivsed põhjused — Puudumine)

10.11.2007   
            
            
               ET
            
            
               Euroopa Liidu Teataja
            
            
               C 269/7
            
         Euroopa Kohtu (teine koda) 13. septembri 2007. aasta otsus (Juzgado de lo Social de San Sebastián'i (Hispaania) eelotsusetaotlus) — Yolanda Del Cerro Alonso versus Osakidetza (Servicio Vasco de Salud)
   (Kohtuasi C-307/05) (1)
   
   (Direktiiv 1999/70/EÜ - Tähtajalist tööd käsitleva raamkokkuleppe klausel 4 - Mittediskrimineerimise põhimõte - Töötingimuste mõiste - Lisatasu teenistusaastate eest - Hõlmamine - Erinevat kohtlemist õigustavad objektiivsed põhjused - Puudumine)
   (2007/C 269/14)
   Kohtumenetluse keel: hispaania
   Eelotsusetaotluse esitanud kohus
   Juzgado de lo Social de San Sebastián
   Põhikohtuasja pooled
   
      Hageja: Yolanda Del Cerro Alonso
   
      Kostja: Osakidetza (Servicio Vasco de Salud)
   Kohtuasja ese
   Eelotsusetaotlus — Juzgado de lo Social de San Sebastián — Nõukogu 28. juuni 1999. aasta direktiivi 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööstuse ja Tööandjate Konföderatsioonide Liidu (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta (EÜT L 175, lk 43; ELT eriväljaanne 05/03, lk 368), tõlgendamine — Majanduslike tingimuste hõlmatus töötingimustega — Lisatasu teenistusaastate eest — Töötajate ametiühingu ja juhtkonna vahel sõlmitud kokkulepetest tulenev maksmata jätmine — Piisavad objektiivsed põhjused
   Resolutiivosa
   
               1.
            
            
               Nõukogu 28. juuni 1999. aasta direktiivi 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta, lisas toodud 18. märtsil 1999 sõlmitud tähtajalist tööd käsitleva raamkokkuleppe klausli 4 punktis 1 sätestatud mõistet „töötingimused” tuleb tõlgendada nii, et see saab olla aluseks sellisele nõudele nagu on esitatud põhikohtuasjas, millega taotletakse tähtajalisele töötajale sellise teenistusaastate eest ette nähtud lisatasu maksmist, mis on siseriikliku õiguse kohaselt ette nähtud üksnes alalistele töötajatele.
            
         
               2.
            
            
               Raamkokkuleppe klausli 4 punkti 1 tuleb tõlgendada nii, et sellega on vastuolus selline tähtajaliste töötajate ja alaliste töötajate erinev kohtlemine, mis on õigustatud üksnes sellel alusel, et see on ette nähtud liikmesriigi seaduse või määrusega või töötajate ametiühingu ja asjaomase tööandja vahel sõlmitud kollektiivlepinguga.
            
         
      (1)  ELT C 257, 15.10.2005.